**Kontinentálna hokejová liga** (**KHL**, rus. *Континентальная хоккейная лига*) je nadnárodná profesionálna hokejová liga. Bola založená v roku 2008 a nadväzuje na svojho predchodcu, ruskú superligu. V súčasnosti je odborníkmi považovaná po NHL za druhú najlepšiu hokejovú ligu na svete.

KHL je zložená z 23 klubov (z Ruska 20, z Kazachstanu, Bieloruska, Číny po jednom). V play-off hrá prvých osem klubov z každej konferencie, na konci víťazi konferencií hrajú o Gagarinov pohár. Veľkú väčšinu tvoria v KHL ruskí hráči, no hrávajú v nej aj hráči z Európy a zo Severnej Ameriky. Najstaršie ruské hokejové kluby v ruskom hokeji sú CSKA Moskva, HC Spartak Moskva, Dinamo Moskva a SKA Petrohrad, ktoré boli založené ešte v roku 1946.

V premiérovej sezóne triumfoval vo finále Ak Bars Kazaň nad Lokomotivom Jaroslavľ symbolicky v deň letu Jurija Gagarina do vesmíru. Presne 12. apríla zdvihol po prvý raz v histórii Alexej Morozov Gagarinov pohár. Od sezóny 2009/10 sa úplne zmenila štruktúra ligy. Kluby sú v 4 divíziách rozdelené podľa geografickej polohy a vznikli dve konferencie - východná a západná. Vo finále sa stretnú víťazi konferencií. Od ročníka 2012/2013 existujú 4 divízie len formálne. V sezóne 2013/14 pribudlo mužstvo Chorvátska - Medveščak Zagreb

Hráči
-----

V ruských kluboch KHL môžu hrať len piati zahraniční hráči, čo znamená, že v základnej zostave môžu nastúpiť len 5 hráči, ktorí nemajú ruské občianstvo. V posledných dvoch rokoch vedie KHL spor s NHL ohľadom hráčov, ktorí nedovolene odídu buď z KHL alebo z NHL. Asi najznámejším hráčom, ktorého sa tento spor týka je Alexander Radulov, ktorý utiekol zo zámorského Nashvillu Predators do ruskej Ufy.

Sezónna štruktúra
-----------------

Od vzniku KHL do súčasnosti sa počet účastníkov ako aj systém a pravidlá súťaže vyvíjajú a menia. V ročníku 2012/2013 má KHL 26 účastníkov. Každý klub musí odohrať 52 zápasov, 2 zápasy s 24 klubmi a 4 zápasy s 25. tímom súťaže (napr. v prípade Slovana Bratislava je to Lev Praha). Do play-off postúpi 8 klubov z Východnej a zo Západnej konferencie, pričom v každej konferencii sa hrá systémom 1. s 8. 2. s 7. 3 s 6. a 4. s 5. tímom. Víťazi konferencií sa stretnú vo finále, kde hrajú o Gagarinov pohár. V play-off sa hrá na 3 víťazné zápasy, okrem finále, ktoré sa hrajú na 4 zápasy. Kluby ktoré nepostúpia do play-off budú hrať turnaj, v ktorom víťaz bude mať právo prvého miesta v drafte.

Sezóna 2008/09
--------------

Premiérová sezóna KHL sa začala 2. septembra 2008. Víťazom základnej časti sa stal Salavat Julajev Ufa so 129 bodmi z 56 zápasov. Najlepším hráčom základnej časti bol Sergej Moziakin so 76 bodmi za 34 gólov a 42 asistencií. V play-off bolo veľkým prekvapením vyradenie Ufy Avangardom Omsk, ktorý skočil na 16. mieste v základnej časti. Gagarinov pohár vyhral Ak Bars Kazaň, keď v dramatickom finále porazil Lokomotiv Jaroslavľ 4:3 na zápasy.

### Trofeje a ocenenia

V prvej sezóne vyhral kanadské bodovanie útočník Atlantu Mytišči Sergej Moziakin, ktorý nazbieral 76 bodov v 56 zápasoch za 34 gólov a 42 asistencií. Najlepším strelcom sezóny bol český zakončovateľ Metallurgu Magnitogorsk Jan Marek s 35 gólmi. Najlepšími brankármi podľa počtu výhier boli Georgij Gelašvili (30), Alexander Jeremenko (27), Konstantin Barulin (24), Ray Emery, Martin Prusek a Vitalij Jeremejev (22).
Gagarinov pohár získal Ak Bars Kazaň, ocenenie najlepší hráč za základnú časť získal Denis Zaripov, za play-off toto ocenenie získal kapitán Ak Bars Kazaň Alexej Morozov. Čerepanovovu trofej (nováčik roku) získal Iľja Proskurjakov.

Sezóna 2009/10
--------------

Druhý ročník KHL sa začal 10. septembra 2009, zmenila sa štruktúra ligy a pre finančné problémy odchádzajúci Chimik Voskresensk nahradil Avtomobilist Jekaterinburg.
Víťazom základnej časti sa opäť stal Salavat Julajjev Ufa, ktorý vyhral základnú časť navlas rovnakým výsledkom 129 bodov v 56 zápasoch. Najproduktívnejším hráčom základnej časti bol opäť Sergej Moziakin z tímu Atlant Mytišči s bilanciou 66 bodov (27+39). Najlepším strelcom základnej časti sa stal Marcel Hossa s 35 gólmi a najviac asistencií zaznamenal Alexej Jašin 46. Gagarinov pohár opäť získalhklub Ak Bars Kazaň. Vo finále porazil Balašichu 4:3 na zápasy.

Sezóna 2010/11
--------------

Liga od sezóny 2010/11 mala o jedného účastníka menej keďže KHL opustila finančnými problémami zmietaná Lada Togliatti a tiež došlo k spojeniu dvoch klubov Dinamo Moskva a finalistu HK MVD Balašicha do nového klubu OHK Dinamo Moskva. O rozšírenie KHL prejavilo záujem viacero klubov z celej Európy. Podľa informácii prezentovaných v médiách  mali najväčšiu šancu na vstup do KHL v nasledujúcej sezóne kluby Jugra Chanty-Mansijsk a Budiveľnik Kyjev čo sa aj potvrdilo a tieto dva kluby sa najprv stali novými účastníkmi. Menšiu šancu mali aj Vetra Vilnius a HC Lev Hradec Králové. Nakoniec však vedenie ligy rozhodlo ze Budiveľnik Kyjev nebude hrať súťaž kvôli nespôsobilému štadiónu. Na jeho miesto dostal šancu dostať sa klub HC Lev Hradec Králové, ktorý prejavil záujem hrať v slovenskom mestePoprad. Po prieťahoch v komunikácii so SZĽH a celkovo nevyjasnenou a príliš uponáhľanou snahou pôsobiť v KHL zo strany HC Lev však rada riaditeľov KHL rozhodla, že ani tento klub nebude hrať súťaž v nasledujúcom ročníku. Víťazom základnej časti sa stalo družstvo Avangard Omsk. Tretím víťazom Gagarinovho pohára sa 16. apríla stalo družstvo Salavat Julajev Ufa, ktoré zdolalo tím Atlant Mytišči 4:1 na zápasy.

Sezóna 2011/2012
----------------

V máji 2011 oznámilo vedenie KHL, že prvým účastníkom z územia mimo bývalého Sovietskeho zväzu bude slovenské mužstvo HC LEV Poprad.  Po tragickej udalosti úmrtia hráčov Lokomotivu Jaroslavľ tento klub v sezóne 2011/2012 neúčinkoval. Pri tragickej nehode zahynul aj Pavol Demitra.

Sezóna 2012/2013
----------------

Po úspešnom pôsobení klubu HC LEV Poprad a jeho následnom presťahovaní do Prahy sa stal novým zástupcom slovenského hokeja v súťaži aktuálny majster HC Slovan Bratislava. Okrem toho od tejto sezóny pribudne na mape KHL ukrajinský klub HC Donbas Doneck a po roku hlási návrat aj ruský Lokomotiv Jaroslavľ.

Sezóna 2013/2014
----------------

V sezóne 2013/2014 vstúpili do KHL chorvátsky klub Medveščak Zagreb a ruský Admiral Vladivostok.

V ďalších sezónach sa už neobjavil žiaden český klub, Slovan zostal. KHL sa rozrástlo o fínsky Jokerit Helsinki a v sezóne 2016/17 aj čínsky Kunlun Red Star.

Pred sezónou 2017/18 KHL opustili kluby Metalurg Novokuzneck a KHL Medveščak Zagreb

Kluby
-----

### Západná konferencia

|  |
| --- |
| 

•Dinamo, CSKA, Spartak
•Viťaz
•Jaroslavľ
•Torpedo
•Dynama-Minsk
•Čerepovec
•SKA
•HC Sochi
 |

### Východná konferencia

|  |
| --- |
| 

•Sibir
•Amur
•Barys
•Avangard
•Avtomobilist
•Traktor
•Magnitogorsk
Salavat Julajev•
•Neftechimik
Ak Bars•
 |

| Divízia | Klub | Mesto/ Oblasť | Štadión | Kapacita | Založený |
| --- | --- | --- | --- | --- | --- |
| Východná Konferencia |
| Černyševova divízia | **Admiral Vladivostok** | Rusko  Vladivostok | Fetisov Arena | 7 500 | 2013 |
| **Amur Chabarovsk** | Rusko  Chabarovsk | Platinum Arena | 7 100 | 1958 |
| **Avangard Omsk** | Rusko  Omsk | Arena Omsk | 10 318 | 1950 |
| **Barys Astana** | Kazachstan  Astana | Dvorec sporta Kazachstan | 4 079 | 1999 |
| **Salavat Julajev Ufa** | Rusko  Ufa | Ufa-Arena | 8 400 | 1957 |
| **Sibir Novosibirsk** | Rusko  Novosibirsk | KSK Sibir | 7 384 | 1948 |
| Charlamovova divízia | **Ak Bars Kazaň** | Rusko  Kazaň | Tatnefť-Arena | 8 774 | 1956 |
| **Avtomobilist Jekaterinburg** | Rusko  Jekaterinburg | KRK Uralec | 4 756 | 2006 |
| **Kunlun Red Star** | China  Peking | LeSports Center | 14 000 | 2016 |
| **Metallurg Magnitogorsk** | Rusko  Magnitogorsk | Arena Metallurg | 7 500 | 1955 |
| **Neftechimik Nižnekamsk** | Rusko  Nižnekamsk | SKK Ledovyj dvorec | 5 500 | 1968 |
| **Traktor Čeľabinsk** | Rusko  Čeľabinsk | Traktor Arena | 7 500 | 1947 |
| Západná Konferencia |
| Tarasovova divízia | **CSKA Moskva** | Rusko  Moskva | VTB Ledovyj dvorec | 12 100 | 1946 |
| **Dinamo Minsk** | Bielorusko  Minsk | Minsk-Arena | 15 086 | 2003 |
| **Dinamo Moskva** | Rusko  Moskva | Malaja sportivnaja arena Lužniki | 8 512 | 1946 |
| **Lokomotiv Jaroslavľ** | Rusko  Jaroslavľ | Arena 2000-Lokomotiv | 9 070 | 1959 |
| **Severstaľ Čerepovec** | Rusko  Čerepovec | Ledovyj dvorec | 6 064 | 1956 |
| Bobrovova divízia | **CHK Spartak Moskva** | Rusko  Moskva | Dvorec sporta Megasport | 12 126 | 1946 |
| **HK Soči** | Rusko  Soči | Boľšoj Arena | 12 000 | 2014 |
| **SKA Petrohrad** | Rusko  Petrohrad | Ledovyj dvorec | 11 439 | 1946 |
| **Torpedo Nižnij Novgorod** | Rusko  Nižnij Novgorod | Narodnyj dvorec sporta profsajuzov | 5 600 | 1946 |
| **Víťaz Podoľsk** | Rusko  Podoľsk | Vityaz Arena | 5 500 | 1996 |

Referencie
----------

1. ↑   *Рекламные ролики Континентальной хоккейной лиги* [online]. khl.ru, [cit. 2009-02-15]. Dostupné online.
2. ↑   *Kontinental Hockey League And TV Channel Sport Ratified An Agreement On KHL Championship Games Broadcast In 2009/2010 Season* [online]. en.khl.ru, [cit. 2009-08-25]. Dostupné online.
3. ↑   *Hradec Králové sa prihlásil ale zrejme neuspeje* [online]. hokej.sk, [cit. 2010-04-01]. Dostupné online.
4. ↑  hokej.sk

Externé odkazy
--------------

* Oficiálna stránka KHL
* KHL.sk - slovenská stránka so zameraním na KHL
* KHL výsledky

| * z
* d
* u
     Kontinentálna hokejová liga      |
| --- |
| Krajiny | 
* Rusko Rusko
* Kazachstan Kazachstan
* Bielorusko Bielorusko
* Čína Čína

 |
| Západná Konferencia | 

|  |  |
| --- | --- |
| Bobrovova divízia | 
* SKA Petrohrad
* HC Soči
* Spartak Moskva
* Torpedo Nižnij Novgorod
* Víťaz Podoľsk

 |
| Tarasovova divízia | 
* CSKA Moskva
* Dinamo Minsk
* Dinamo Moskva
* Lokomotiv Jaroslavľ
* Severstaľ Čerepovec

 |

 |
| Východná Konferencia | 

|  |  |
| --- | --- |
| Charlamovova divízia | 
* Ak Bars Kazaň
* Avtomobilist Jekaterinburg
* Kunlun Red Star
* Metallurg Magnitogorsk
* Neftechimik Nižnekamsk
* Traktor Čeľabinsk

 |
| Černyševova divízia | 
* Admiral Vladivostok
* Amur Chabarovsk
* Avangard Omsk
* Barys Astana
* Salavat Julajev Ufa
* Sibir Novosibirsk

 |

 |
| Sezóny | 
* 2008/09
* 2009/10
* 2010/11
* 2011/12
* 2012/13
* 2013/14
* 2014/15
* 2015/16

 |
| Poháre | 
* Gagarinov pohár
* Kontinentálny pohár (KHL)
* Pohár Lokomotívu
* Russian Open Championship

 |
| Zápasy | 
* KHL All-Star Game
* Zoznam zápasov medzi ligami KHL a NHL

 |


|  |  |
| --- | --- |
| Portal | Športový portál |